**Comirnaty - Covid-19 vaksine for pasienter i Helse Møre og Romsdal**

Vaksinen settes som to doser med 21 dager mellom, og den har full effekt 7 dager etter siste dose. Det er frivillig å ta vaksinen, men det er en forutsetning at de som tar første dose også gjennomfører 2. dose slik at full effekt oppnås. Den behandlende seksjon tar ansvar for å følge opp så pasienten får tatt 2 dose til rett tidspunkt.

Vaksinen kan gi milde reaksjoner med feber og sykdomsfølelse. Dette kan være vanskelig å skille fra symptomer på covid-19. Ved feber og sykdomsfølelse i over 48 timer bør man vurdere test for covid-19.

Selv om pasienten mottar vaksine må smitteverntiltak følges videre. Foreløpig gir vaksine ikke fritak fra retningslinjer for karantene.

**Kontraindikasjoner**

* Allergisk reaksjon på tidligere doser av samme vaksine
* Kjent allergi mot noen av innholdsstoffene i vaksinen
* Akutt infeksjonssykdom med feber over 38°C

**Forsiktighetsregler**

* Gis med forsiktighet ved bruk av antikoagulantia eller ved trombocytopeni eller andre koagulasjonsforstyrrelser (som hemofili), da blødning/blåmerker kan oppstå etter i.m. injeksjon.
* Effekt, sikkerhet og immunogenitet er ikke evaluert hos immunkompromitterte, inkl. immunsuppressivbehandlede, og effekten kan være lavere hos disse.
* Varigheten av beskyttelse er ukjent. Full beskyttelse vil trolig ikke oppnås før 7 dager etter 2. dose.
* *Bilkjøring og bruk av maskiner:* Ingen eller ubetydelig påvirkning på evnen til å kjøre bil og bruke maskiner.

**Graviditet og amming**

Comirnaty gis foreløpig ikke til gravide~~.~~

**Mulige bivirkninger**

Som alle vaksiner kan Comirnaty forårsake bivirkninger, men ikke alle får det.

|  |  |  |  |
| --- | --- | --- | --- |
| Svært vanlige og vanlige bivirkninger | Mindre vanlige bivirkninger | Sjeldne bivirkninger | Ikke kjent (kan ikke anslås ut fra tilgjengelige data) |
| * injeksjonsstedet: smerte, hevelse * tretthet * hodepine * muskelsmerter * leddsmerter frysninger, feber * rødhet på injeksjonsstedet * kvalme | * forstørrede lymfeknuter * følelse av uvelhet * smerter i arm eller ben * søvnløshet * kløe på injeksjonsstedet | * midlertidig lammelse på den ene siden av ansiktet | * alvorlig allergisk reaksjon |

**Melding av bivirkninger:** Lege, apotek eller sykepleier registrerer og melder dersom pasienten opplever bivirkninger. En kan også melde fra om bivirkninger direkte via meldeskjema ved [**www.legemiddelverket.no/pasientmelding**](https://www.legemiddelverket.no/pasientmelding). Ved å melde fra om bivirkninger bidrar du med informasjon om sikkerheten ved bruk av dette legemidlet.